རབ་ཏུ་བཀུར་འོས་༧ས་སྐྱ་པཎ་ཆེན་ཀུན་དགའ་རྒྱལ་མཚན་གྱིས།ཐོག་མར་སྙན་ངག་མེ་ལོང་མ་འདི་བོད་བསྒྱུར་བྱས་པ་ནས་བཟུང་ད་ལྟའི་བར་རང་རེའི་བོད་ཀྱི་མཁས་པ་རིམ་བྱོན་ནང་འཆད་རྩོད་རྩོམ་གསུམ་ལ་མཁས་པ་ཞིག་ཡིན་ཚེ།སྙན་ངག་མེ་ལོང་མ་འདི་ལ་མ་བསླབས་མཁན་ཞིག་མེད་པར་འདོད།གང་ལྟར་ཁོ་བོའི་ལོ་རྒྱུས་འདི་དག་གི་ཁུངས་གཏུགས་ས་གཙོ་བོ་ནི།རྒྱ་གར་གྱི་གཞུང་སྟེ་མཛེས་མ་ལ་འཇུག་པའི་གཏམ་དང་མཛེས་མ་ལ་འཇུག་པའི་གཏམ་གྱི་སྙིང་བོ་ཞེས་པའི་གཞུང་གཉིས་དང༌།གཞན་རྒྱ་བོད་དབྱིན་གསུམ་ཐོག་ན་ཡོད་པའི་དནྜིའི་སྐོར་ཐར་ཐོར་རེ་བཀླགས་པ་སོགས་ལས་བྱུང་ངོ༌།།འོན་ཀྱང་གུས་པས་སྙན་གཞུང་གང་མང་ལ་བལྟས་ཤིང༌།དེ་ཚོའི་གོང་འོག་བསྡུར་ནས་དཔྱད་པ་མཐར་ཕྱིན་པ་བྱས་པ་ཞིག་མིན།དྲན་ཐོ་འདི་༢༠༠༢ལོར་བྲིས་ཀྱང་ད་སྔར་མི་སུ་ལའང་བསྟན་མ་མྱོང༌།འོན་ཀྱང་དེ་རིང་བོད་ནང་ན་བཞུགས་པའི་སྙན་ངག་གི་དགེ་རྒན་ཆེན་མོ་ཞིག་དང་མཉམ་དུ་ཁ་བརྡ་ཞིག་ལས་འཕྲོས་ཏེ་དནྜིའི་སྐོར་ཞིག་གླེང་དགོས་བྱུང༌།དེའི་ཕྱིར།ཁོང་གི་རེ་སྐུལ་ལྟར།ཁོང་ལ་ལེགས་སྐྱེས་སུ་གྲོགས་པོ་ནང་ཚགས་བགྱིས་ཏེ་དྲན་ཐོའི་བསྐུར་ཡིག་ཙམ་ལས་གཞན་པ་ཅི་ཡང་མིན་པར་ཀུན་གྱིས་ཤེས་པར་མཛོད།